মেঘনা গুলজার

মেঘনা গুলজার (জন্ম: ১৩ ডিসেম্বর ১৯৭৩) হলেন একজন ভারতীয় লেখিকা, চলচ্চিত্র পরিচালক ও প্রযোজক। গীতিকার ও কবি গুলজার ও তার স্ত্রী অভিনেত্রী রাখীর কন্যা মেঘনা তার পিতার চলচ্চিত্রে সহকারী পরিচালক হিসেবে কাজ শুরু করেন এবং ১৯৯৯ সালে তার পিতার পরিচালিত হু তু তু চলচ্চিত্রে চিত্রনাট্যকার হিসেবে কাজ করেন। পরবর্তীকালে তিনি স্বাধীন পরিচালক হিসেবে কাজ শুরু করেন এবং তার প্রথম চলচ্চিত্র ফিলহাল... (২০০২) পরিচালনা করেন। তিনি তার পিতাকে নিয়ে বিকজ হি ইজ... (২০০৪) লিখেন। ২০০৭ সালে জাস্ট ম্যারিড ও দস কহানিয়াঁ নির্মাণের দীর্ঘ আট বছর বিরতি নিয়ে তিনি তলবার (২০১৫) চলচ্চিত্র পরিচালনা করে সমাদৃত হন এবং এই কাজের জন্য শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। চলচ্চিত্রটি বক্স অফিসেও মাঝারিমানের ব্যবসা করে। তিনি ২০১৮ সালে গোয়েন্দাধর্মী লোমহর্ষক চলচ্চিত্র রাজি পরিচালনা করে খ্যাতি অর্জন করেন। এটি ভারতের সর্বকালের অন্যতম ব্যবসাসফল চলচ্চিত্রের একটি। এই চলচ্চিত্রের জন্য তিনি শ্রেষ্ঠ চলচ্চিত্র ও শ্রেষ্ঠ পরিচালক বিভাগে ফিল্মফেয়ার পুরস্কার অর্জন করেন। এরপর তিনি জীবনীমূলক নাট্যধর্মী ছপাক (২০২০) নির্মাণ করেন, যা সমালোচকদের নিকট থেকে মিশ্র প্রতিক্রিয়া লাভ করে। তার পরবর্তী চলচ্চিত্র স্যাম বাহাদুর (২০২৩) সমাদৃত হয়। মেঘনা ১৯৭৩ সালের ১৩ই ডিসেম্বর জন্মগ্রহণ করেন। তার পিতা গীতিকার ও কবি গুলজার ও মাতা অভিনেত্রী রাখী (প্রদত্ত নাম: মজুমদার)। তার মাতা তার নামকরণ করেন বাংলাদেশের নদী মেঘনার নামানুসারে। তার পিতা পাঞ্জাবি বংশোদ্ভূত এবং মাতা বাঙালি বংশোদ্ভূত। তার মাতামহ-মাতামহীরা হিন্দি ও ইংরেজি জানতেন না, ফলে তাকে তাদের সাথে যোগাযোগ রক্ষার্থে বাংলা ভাষা শিখতে হয়েছিল। মেঘনা দ্য টাইমস অব ইন্ডিয়ায় ফ্রিল্যান্স লেখক হিসেবে কাজ করেন। এই সময়ে তিনি আশা ভোঁসলে ও নাসিরুদ্দিন শাহের সাক্ষাৎকার নেন। তিনি সেন্ট জেভিয়ার্স কলেজ থেকে সমাজবিজ্ঞানে স্নাতক ডিগ্রি অর্জন করার পর চলচ্চিত্র নির্মাতা সাঈদ আখতার মির্জার সহকারী হিসেবে কাজ করেন। ১৯৯৫ সালে তিনি নিউ ইয়র্ক বিশ্ববিদ্যালয়ের টিশ স্কুল অব আর্টস থেকে চলচ্চিত্র নির্মাণের স্বল্পকালীন কোর্স করেন। তিনি পরে মাচিস (১৯৯৬) চলচ্চিত্রের নির্মাণোত্তর কাজে এবং হু তু তু (১৯৯৯) চলচ্চিত্রের চিত্রনাট্যে তার পিতা গুলজারের সহকারী হিসেবে কাজ করেন। মেঘনা ২০০২ সালে তার প্রথম চলচ্চিত্র ফিলহাল... পরিচালনা করেন। এতে মুখ্য চরিত্রে অভিনয় করেন সুস্মিতা সেন ও তাবু। তার পরিচালিত দ্বিতীয় চলচ্চিত্র জাস্ট ম্যারিড (২০০৭)। তিনি সঞ্জয় গুপ্তর অমনিবাস চলচ্চিত্র দশ কাহানিয়া-এর জন্য পুরানমাসি নামে একটি স্বল্পদৈর্ঘ্য চলচ্চিত্র নির্মাণ করেন, যাতে শ্রেষ্ঠাংশে অভিনয় করেন অমৃতা সিং। মেঘনার পরবর্তী চলচ্চিত্র ছিল বিশাল ভরদ্বাজ রচিত এবং ২০০৮ সালের নইডা জোড়া খুনের মামলা অবলম্বনে নির্মিত তলবার। এতে শ্রেষ্ঠাংশে অভিনয় করেন ইরফান খান, কঙ্কনা সেন শর্মা ও নীরজ কাবি। মুক্তির পর চলচ্চিত্রটি সমাদৃত হয় এবং এই কাজের জন্য মেঘনা ৬১তম ফিল্মফেয়ার পুরস্কারে শ্রেষ্ঠ পরিচালক বিভাগে তার প্রথম মনোনয়ন লাভ করেন। মেঘনা ২০১৮ সালে হরিন্দর সিক্কার উপন্যাস কলিং সেহমত অবলম্বনে নির্মাণ করেন রাজি। জংলি পিকচার্স ও ধর্ম প্রডাকশন্সের প্রযোজনায় নির্মিত ছবিটিতে মুখ্য চরিত্রে অভিনয় করেন আলিয়া ভাট ও ভিকি কৌশল। এটি ৬৪তম ফিল্মফেয়ার পুরস্কারে শ্রেষ্ঠ চলচ্চিত্র বিভাগে পুরস্কার লাভ করে এবং মেঘনা শ্রেষ্ঠ পরিচালক বিভাগে পুরস্কার লাভ করেন। তিনি বর্তমানে ইন্ডিয়ান এয়ারলাইন্স ফ্লাইট ৮১৪ ছিনতাই নিয়ে নীলেশ মিশ্রের রচিত বই অবলম্বনে বিশাল ভরদ্বাজের সাথে কাজ করছেন। এছাড়া তিনি এসিড নিক্ষেপ থেকে বেঁচে যাওয়া লক্ষ্মী আগরওয়ালকে নিয়ে ছাপক চলচ্চিত্র নির্মাণের ঘোষণা দেন। এতে আগরওয়ালের চরিত্রে অভিনয় করবেন দীপিকা পাড়ুকোন এবং এই ছবি দিয়ে পাড়ুকোনের প্রযোজক হিসেবে আত্মপ্রকাশ হতে যাচ্ছে। মুখার্জী, শ্রেয়া (৩০ জুলাই ২০১৮)। "Meghna Gulzar on parents Rakhee and Gulzar: I learned dignity from my mother and simplicity from my father"। হিন্দুস্তান টাইমস (ইংরেজি ভাষায়)। সংগ্রহের তারিখ ২৩ মে ২০১৯।  গুলজার, মেঘনা (২০০৪)। Because He is। রুপা অ্যান্ড কো.। পৃষ্ঠা ৬৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গঙ্গাধর, ভি. (২ জানুয়ারি ২০০৪)। "The Hindu : Creative child of celebrities"। দ্য হিন্দু। সংগ্রহের তারিখ ২৩ মে ২০১৯।  মিশ্র, ইতি শ্রী (৬ সেপ্টেম্বর ২০০৬)। "Life beyond Filhaal"। দ্য টাইমস অব ইন্ডিয়া। সংগ্রহের তারিখ ২৩ মে ২০১৯।  "Just Married"। দি ইন্ডিয়ান এক্সপ্রেস (ইংরেজি ভাষায়)। ১৬ মার্চ ২০১৭। ১১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৩ মে ২০১৯।  "Meghna Gulzar: I will celebrate Talvar's success NOW"। দ্য টাইমস অব ইন্ডিয়া (ইংরেজি ভাষায়)। ১৫ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৩ মে ২০১৯।  "Aarushi murder: How Meghna Gulzar's Talvar presented a bang-on prediction of what was to come" (ইংরেজি ভাষায়)। ১৪ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৩ মে ২০১৯।  "Top 5 'Talvar' reviews: What do critics think of Meghna Gulzar's film?"। ডেইলি নিউজ অ্যান্ড অ্যানালিসিস। ২ অক্টোবর ২০১৫। ৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nominations for the 61st Britannia Filmfare Awards"। দ্য টাইমস অব ইন্ডিয়া। ১২ জানুয়ারি ২০১৬। সংগ্রহের তারিখ ৩১ আগস্ট ২০২৪।  "ALIA BHATT KICKS OFF MEGHNA GULZAR'S UPCOMING ESPIONAGE THRILLER, RAAZI, IN JULY"। মুম্বই মিরর (ইংরেজি ভাষায়)। ২৩ জুন ২০১৭। ২৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৩ মে ২০১৯।  "Alia Bhatt a spy, Vicky Kaushal a Pak army man in Meghna Gulzar's Raazi"। ডেকান ক্রনিকল (ইংরেজি ভাষায়)। ২৩ জুন ২০১৭। ২৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৩ মে ২০১৯।  "Vishal Bharadwaj gifts Meghna Gulzar a script"। দ্য টাইমস অব ইন্ডিয়া (ইংরেজি ভাষায়)। ২২ ডিসেম্বর ২০১৫। ৩০ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ মে ২০১৯।  "Deepika Padukone to Play Acid Attack Survivor Laxmi in Meghna Gulzar's Next"। নিউজ এইটিন (ইংরেজি ভাষায়)। সংগ্রহের তারিখ ২৩ মে ২০১৯।  ভট্টাচার্য, রশমিলা। "Deepika Padukone to portray acid attack survivor and Stop Acid Attacks activist Laxmi Agarwal in Raazi, Talvar director Meghna Gulzar's next"। মুম্বই মিরর (ইংরেজি ভাষায়)। সংগ্রহের তারিখ ২৩ মে ২০১৯।  "Nominations for the 61st Britannia Filmfare Awards"। ফিল্মফেয়ার। ১১ জানুয়ারি ২০১৬। সংগ্রহের তারিখ ১৩ সেপ্টেম্বর ২০২৪।  "Zee Cine Awards 2016 Nominations List Out!"। কইমই। ১৮ ফেব্রুয়ারি ২০১৬। সংগ্রহের তারিখ ১৩ সেপ্টেম্বর ২০২৪।  "Nominations for IIFA Awards 2016"। বলিউড হাঙ্গামা (ইংরেজি ভাষায়)। ২৯ মে ২০১৬ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ZEE Cine Awards 2019: Nominations list (viewer's choice)"। বিজএশিয়ালাইভ (ইংরেজি ভাষায়)। ২৩ ফেব্রুয়ারি ২০১৯। সংগ্রহের তারিখ ১৩ সেপ্টেম্বর ২০২৪।  "Filmfare Awards 2019: List Of Winners"। এনডিটিভি। ২৩ মার্চ ২০১৯। সংগ্রহের তারিখ ১৩ সেপ্টেম্বর ২০২৪।  "IIFA 2019 nominations: Andhadhun grabs maximum nods, Raazi and Padmaavat follow"। দি ইন্ডিয়ান এক্সপ্রেস (ইংরেজি ভাষায়)। ২৮ আগস্ট ২০১৯। সংগ্রহের তারিখ ১৩ সেপ্টেম্বর ২০২৪।  উইকিমিডিয়া কমন্সে মেঘনা গুলজার সংক্রান্ত মিডিয়া রয়েছে। ইন্টারনেট মুভি ডেটাবেজে মেঘনা গুলজার  (ইংরেজি)